open-index/open-wikipedia-markdown huggingface dataset:
Eduard Rüppell

**Wilhelm Peter Eduard Simon Rüppell** (20 November 1794 – 10 Desember 1884) was 'n Duitse natuurkundige en ontdekkingsreisiger. Rüppell is gebore in Frankfurt am Main, die seun van 'n bankier. Hy moes in die handel gewerk het maar na 'n besoek aan Sinai in 1817 het hy 'n belangstelling ontwikkel in die natuur. Hy woon klasse by aan die Universitiet van Pavia en die Universiteit van Genoa. Hy studeer plantkunde en dierkunde.

Hy vertrek op sy eerste ekspedisie in 1821 vergesel met sy geneesheer Michael Hey as sy assistent. Hulle reis deur die Sinaiwoestyn en in 1822 word hulle die eerste Europeërs om die Golf van Akaba te bereik. Hulle reis voort na Alexandrië via Berg Sinai. In 1823 seil hulle op die Nylrivier na Nubië, versamel monsters in die gebied suid van Ambukol, keer terug na Kairo in Julie 1825. Hulle beplan om deur Ethiopië te reis maar bereik net Massawa weens siektes.

Rüppell keer terug na Europa in 1827. Terwyl hy weg was het Philipp Jakob Cretzschmar sy monsters, wat hy teruggestuur het, gebruik om *Atlas zu der Reise im nordlichen Afrika* (Atlas van Reise in noordelike Afrika) te publiseer in 1826.

In 1830 keer Rüppell terug na Afrika en word die eerste natuurkundige om regoor Ethiopië te reis. Hy het as sy reise beskryf in *Travels in Abyssinia* wat hy laat publiseer het.

## Spesies wat sy naam dra 
* Rüppellaasvoël (Gyps rueppellii)

## Bronne 
* Barbara and Richard Mearns. *Biographies for Birdwatchers*.  
* Obituary. *Proceedings of the Royal Geographical Society and Monthly Record of Geography*, New Monthly Series, Vol. 8, No. 10 (Oct., 1886), pp.&nbsp;654.
Coenraad Jacob Temminck

**Coenraad Jacob Temminck** (31 Maart 1778 – 30 Januarie 1858) was 'n Nederlandse aristokraat, dierkundige en direkteur van 'n museum. 

Temminck is gebore in Amsterdam in Nederland. Sy vader was Jacob Temminck, tesourier van die Verenigde Oos-Indiese Kompanjie en op goeie voet met vele reisigers en handelaars. Hy het 'n groot versameling voëls van sy pa ge-erf. Sy vader was 'n goeie vriend van Francois le Vaillant wat hóm ook geadviseer het.

Sy werke '' Manuel d'ornithologie*, *Tableau systématique des oiseaux qui se trouvent* en *Europa* (1815) was die standaard werk oor Europese voëls vir baie jare. Hy was ook die outeur van *Histoire naturelle générale des Pigeons et des Gallinacées* (1813–1817), *Nouveau Recueil de Planches coloriées d'Oiseaux (1820–1839)* en het baie bydraes gemaak tot die soogdier afdeling van Philipp Franz von Siebold se *Fauna japonica* (1844–1850).

Temminck was ook die eerste direkteur van die *National Museum of Natural History'' in Leiden van 1820 tot en met sy dood. In 1831 was 'n verkies as die buitelandse lid van *Royal Swedish Academy of Sciences*. In 1836 word hy 'n lid van die *Royal Institute*, die voorganger van die *Royal Netherlands Academy of Arts and Sciences*.

Hy sterf op 30 Januarie 1858 in Leiden, Nederland.

Hy, in samewerking met Heinrich Kuhl, is die outeur van beskrywings van papegaaie, insluitende *Platycercus icterotis* 'n tipe papegaai.
'n Stertlose mutant van 'n *Gallus lafayettii*, 'n tipe hoender, was beskryf deur hom in 1807 en wat die Engelse naturalis Charles Darwin verkeerdelik ontken het dat dit nie bestaan nie.

Baie spesies se binomiale name is na hom vernoem.

## Verwysings
Inheemse tale van die Amerikas

[duimnael|Verspreiding van die inheemse tale van [Noord-Amerika voor die kolonisering]]
[duimnael|Die belangrikste inheemse tale van [Latyns-Amerika:
]]

Die **inheemse tale van die Amerikas** word deur inheemse volke (Indiane) vanaf Alaska en Groenland tot die suidelike spits van Suid-Amerika gepraat, dit wil sê die landmassas wat die Amerikas vorm. Die inheemse tale bevat tientalle aparte taalfamilies, asook baie geïsoleerde en ongeklassifiseerde tale.

Verskeie voorstelle is gemaak om die inheemse tale van die Amerikas in hoër-vlak taalfamilies te groepeer, soos Joseph Greenberg se Amerindiese hipotese. Hierdie skema is deur bykans alle taalkundiges verwerp, as gevolg van die feit dat sommige van die tale te aansienlik van mekaar verskil om enige verwantskap tussen hulle te bewys.

Volgens Unesco is die meeste inheemse Amerikaanse tale krities bedreig en baie het reeds uitsterf. Die mees gesproke inheemse taal is Quechua, met tussen 6 en 7 miljoen sprekers, veral in Suid-Amerika. Van die grootste inheemse taalfamilies van Amerika sluit in Amerindiese tale, Arawaktale, Eskimo-Aleoetiese tale, Majatale, Na-Dené-tale, Otomangue, Tupí-Guaraní-tale en Uto-Asteekse tale.

## Verwysings 
## Verdere leesstof 
*  Bright, William. (1984). The classification of North American and Meso-American Indian languages. In W. Bright (Ed.), *American Indian linguistics and literature* (bl.&nbsp;3–29). Berlin: Mouton de Gruyter.
*  Bright, William (Ed.). (1984). *American Indian linguistics and literature*. Berlin: Mouton de Gruyter. .
*  Brinton, Daniel G. (1891). *The American race*. New York: D. C. Hodges.
*  Campbell, Lyle. (1997). *American Indian languages: The historical linguistics of Native America*. New York: Oxford University Press. .
*  Campbell, Lyle; & Mithun, Marianne (Eds.). (1979). *The languages of native America: Historical and comparative assessment*. Austin: University of Texas Press.

## Eksterne skakels 
*
Quintin Brand

Sir **Christopher Joseph Quinton Brand** (25 Mei 1893 – 7 Maart 1968) was 'n Suid-Afrikaanse offisier wat in die Britse Lugmag diens gedoen het. Hy is in Kimberley gebore en ontvang opleiding in Johannesburg. In die Eerste Wêreldoorlog dien hy in die Britse Vliegkorps en neem saam met sir Pierre van Ryneveld deel aan die beroemde pioneervlug van Londen na Kaapstad in 1920. Hy word later Direkteur van Lugvaart in Egipte. Hy neem ook aan die Tweede Wêreldoorlog deel in beheer van Nr. 10 Vegtersgroep.

## Bronne 
* 

## Eksterne skakels
Allen Francis Gardiner

Die **Allen Francis Gardiner** (1794–1851) was 'n Britse seeman en sendeling. Hy is gebore in 1794 in Oxfordshire. Hy sluit aan by die Britse Vloot en veg in die Napoleontiese Oorloë van 1810 tot 1815. Hier word hy later 'n bevelvoerder. Hy word geïnteresseerd in godsdiens, bedank en stig die eerste sendeling pos in Natal. Hy probeer om Dingaan se vriendskap te wen maar word ontmoedig en vertrek uiteindelik na Suid-Amerika. Hy skryf die beste vroeë beskrywing van Natal, *Narrative of a Journey to the Zoolu Country of South Africa in 1835 and 1836.* Hy werk in Bolivië en probeer om die Indiane van Vuurland te hervorm. Hier sterf hy in in 1851 as gevolg van verhongering.

## Bronne 
*
Brand (van)

**Brand** is 'n algemene familienaam in Suid-Afrika. Dit kan verwys na mense en plekke.

## Mense 
* Amelda Brand, 'n Suid-Afrikaanse dramaturg, akteur en drama-terapeut.
* Sir Christoffel Josephus Brand, eerste Speaker van die Kaapse parlement.
* Esther Brand, Suid-Afrikaanse veldatleet.
* Gerry Brand, Springbok rugbyspeler.
* Hendrik Brand, die skuilnaam van S.H. Skaife.
* Sir Jan Brand, vierde Staatpresident van die Oranje-Vrystaat.
* Sir Quintin Brand, 'n Suid-Afrikaanse offisier wat in die Britse Lugmag diens gedoen het.

## Plekke 
* Brandfort
* Brandvlei
* Ladybrand
Kok I-kabinet

duimnael|Die Kok I-kabinet

Die **Kok I-kabinet**, die Nederlandse kabinet wat regeer het van 1994 tot 1998, het uit lede van die PvdA, die VVD en D66 bestaan.

Die Eerste Minister en minister van Algemene Sake was Wim Kok van die PvdA-party gewees. 

Die vise-premiers was Hans Dijkstal (ook minister van Binnelandse Sake) van die VVD-party en Hans van Mierlo (ook minister van Buitelandse Sake) van die D66-party gewees.

## Sien ook 
* Lys van kabinette van Nederland

## Bronne 
*  www.rijksoverheid.nl
Samaritane

Die **Samaritane** (Samaritaanse Hebreeus: ࠔࠠࠌࠝࠓࠩࠉࠌ, *Sjomerim* (שַמֶרִים‬), "Bewakers/bewaarders/beleeraars (van die Tora)") is 'n etnies-godsdienstige groep inheems aan die Levant en nes die Jode afkomstig van die Israeliete (of Hebreërs) van die antieke Midde-Ooste. Vandag is daar sowat 800 Samaritane. Hulle bly in die dorp Kirjat Loeza op Berg Garizim naby Nablus, Wesoewer, en in die Israeliese stad Holon naby Tel Aviv.

[duimnael|links|Plekke van die Samaritaanse gemeenskappe in [Holon en naby Nablus]]
[duimnael|links|Samaritane vier [Soekkot op Berg Gerizim, Wesoewer]]
In die 4de eeu was daar volgens skattings enkele honderdduisende Samaritane, maar na eeue se onderdrukking, slagtings, grootskaalse bekeringe tot Christendom in die laat-Antieke Romeinse Ryk en die opkoms van Islam was daar in 1917 nog 146 Samaritane oor. Die naam van die Samaritane is afgelei van die landstreek Samaria waar dié volk ontstaan het. Hulle noem hulself Sjomerim (Bewakers/bewaarders/beleeraars). Die Samaritane praat moderne Hebreeus of Palestynse Arabies. Vir die liturgie gebruik hulle eie variante van die klassieke Hebreeus en Aramees.

Vir Christene is veral die verhaal van die "Barmhartige Samaritaan" bekend. Volgens die Evangelie volgens Lukas (10,30–37) het 'n Samaritaan 'n ernstig beseerde man versorg, hom na 'n hospitaal gebring en vir sy verdere mediese behandeling betaal, terwyl 'n Joodse priester en 'n Leviet hom geïgnoreer het. Van hierdie verhaal is die benaming vir 'n onselfsugtige helper en verskeie hulporganisasies afgelei.

## Verwysings 
## Eksterne skakels 
*  
*
Kenneth Hedberg

**Kenneth Wayne Hedberg** (2 Februarie 1920 - 5 Januarie 2019) was 'n Amerikaanse chemikus.

## Vroeë lewe 
Hedberg is op 2 Februarie 1920 gebore aan Gustave en Ruth Hedberg. Hy het as kind in Portland, Oregon en Hoquiam, Washington gewoon. Hedberg het hoërskool voltooi in Medford, Oregon. 

## Lewe 
Nadat hy by Oregon State Universiteit gegradueer het, het hy vir *Shell Development Company* gewerk. Daar het hy gewerk op sintetiese rubbers, die massaproduksie van penisillien, en 'n lugvaart-petrol inhibeerder.

Hy het in 1948 'n doktorsgraad aan die California Institute of Technology, onder Linus Pauling en Verner Shoemaker gekry. Tydens navorsing in Noorweë het Hedberg mede-chemici Lise Smedvik ontmoet. Hulle het by Oslo se stadsaal getrou in 1954. Die twee het in 1956 na Amerika teruggekeer en by die Oregon State-fakulteit aangesluit. 

## Latere jare 
Van Hedberg se latere navorsing is deur 'n Sloan-genootskap befonds. Hy het tot 1987 by Oregon State Universiteit klasgee.

## Toekennings 
* Lidmaatskap in die Noorse Akademie vir Wetenskap en Lettere
* Eredoktorsgraad van die Universiteit van Trondheim
* Mede-voorsitter van die *American Physical Society*
* Mede-voorsitter van die Amerikaanse Vereniging vir die Bevordering van Wetenskap
* Fulbright-genootskap
* Guggenheim-genootskap 

## Dood 
Hedberg is oorlede op 5 Januarie 2019, 98 jaar oud.

## Verwysings
Van Agt III-kabinet

duimnael|Die Van Agt III-kabinet

Die **Van Agt III-kabinet**, die Nederlandse kabinet wat regeer het in 1982, het uit lede van die CDA en D66 bestaan.

Die Eerste Minister en minister van Algemene en Buitelandse Sake was Dries van Agt van die CDA-party gewees.

Die vise-premier was Jan Terlouw (ook minister van Ekonomiese Sake) van die D66-party gewees.

## Sien ook 
* Lys van kabinette van Nederland

## Bronne 
*  www.rijksoverheid.nl
Den Uyl-kabinet

duimnael|Die Den Uyl-kabinet

Die **Den Uyl-kabinet**, die Nederlandse kabinet wat regeer het van 1973 tot 1977, het uit lede van die PvdA, die KVP, die ARP, die PPR en D66 bestaan.

Die Eerste Minister en minister van Algemene Sake was Joop den Uyl van die PvdA-party gewees.

Die vise-premiers was Dries van Agt (ook minister van Justisie) van die KVP-party en Wilhelm Friedrich (Gaius) de Gaay Fortman van die ARP-party (ook minister van Binnelandse Sake, hy het in die einde Van Agt opgevolg) gewees.

## Sien ook 
* Lys van kabinette van Nederland

## Bronne 
*  www.rijksoverheid.nl
Henschel & Son

duimnael|links|1951 gerestoureerde ponie-enjin.
regs|duimnael|280px|'n Stoomlokomotief gebou deur Henschel & Son in 1936, by die São Paulo Tegnologiemuseum, in Brasilië.
**Henschel & Son** was 'n Duitse swaaringenieursmaatskappy, geleë in Kassel, in die 20ste eeu bekend as 'n vervaardiger van vervoertoerusting, insluitende lokomotiewe, vragmotors, busse en trolliebussies; asook gepantserde vegvoertuie en -wapens.

Georg Christian Carl Henschel het in 1810 die fabriek in Kassel gestig. Sy seun Carl Anton Henschel het in 1837 'n ander fabriek gestig.  In 1848 het die maatskappy begin met die vervaardiging van lokomotiewe.  Die fabriek het in die 20ste eeu die grootste lokomotiefvervaardiger in Duitsland geword.  Henschel het 10 geartikuleerde stoomwaens, met dubbelle stoomontwerpe, vir die Deutsche Reichsbahn-spoorweë as afleweringswaens gebou.  Verskeie waens is ook gebou, waarvan een Hermann Göring se personeelwa geword het. In 1935 kon Henschel sy verskillende stoomlokomotiewe opgradeer na 'n vinnige Streamliner-tipe met 'n maksimumspoed van tot 140&nbsp;km/h deur die byvoeging van 'n verwyderbare dop oor die ou stoomlokomotief. 
[duimnael|260px|Henschel-geboude (1941) 4-6-4 VR Klas Pr2 stoomlokomotief (nr 1800) by Haapamäki Stoomlokomotiefmuseum in Keuruu, [Finland.]]
[regs|duimnael|260px|'n [Tiger I-tenk word op 'n spesiale treinwa by die Henschel-aanleg gelaai]]
regs|duimnael|260px|Die Henschel Hs 129B grondaanvalsvliegtuig

## Verwysings 
## Eksterne skakels 
* Henschel's Mittelfeld Werkes Tiger tenkfabriek 
* Luft '46
Tygerberg

**Tygerberg** is 'n distrik in die noordelike voorstede van Kaapstad in Suid-Afrika. Dit is ook die naam van die reeks heuwels in die omgewing. Die hoof Tygerberg-plase was *Pampoenkraal*, *Stellenberg* (het deel geword van Bellville), *Evertsdal* (vandag Bellville), *Die Grendel* (vandag Parow) *Lebenstijn* (deel van Bellville), *Kenridge* ingesluit in Bellville), *Door de Kraal* (ingesluit in Bellville), Vissershok (geen boerdery meer nie, aangesien dit 'n steengroef met mynaktiwiteite geword het) en *Clara Anna Fontein*.

Tygerberg-hospitaal is in Tygerberg. Die hospitaal is die sentrum vir die Fakulteit Geneeskunde en Gesondheidswetenskappe vir die Universiteit Stellenbosch.

## Sien ook 
* Lys van dorpe in Suid-Afrika

## Verwysings 
## Eksterne Skakels 
* Universiteit Stellenbosch
Luba-Kasai

**Luba-Kasai** (*Ciluba* of *Tshiluba*) is 'n Bantoetaal in Sentraal-Afrika wat deur sowat 7,1 miljoen mense gepraat word. Dit vorm saam met Kongo, Lingala en Swahili die nasionale tale van die Demokratiese Republiek die Kongo, naas die amptelike taal Frans.

duimnael|links|Verspreiding van  Luba-Kasai en  Luba-Katanga in die Demokratiese Republiek van die Kongo.
Luba-Kasai het in Sentraal-Afrika langs die Kongorivier ontstaan en word deur die Luba- en Lulua-volke in die sentrale suide van die Demokratiese Republiek die Kongo gepraat. Die taal is verder deur Frans en Swahili beïnvloed en het verskeie leenwoorde opgeneem. Luba-Kasai beskik oor die wêreld se moeilikste woord om te vertaal: *Ilunga*, wat "'n persoon wat gereed is om enige misbruik vir die eerste keer te vergewe, dit 'n tweede keer te verdra, maar nooit 'n derde keer nie" beteken.

## Verwysings
Gitega

**Gitega** (voorheen: *Kitega*) is een van die grootste stede in Burundi en dien sedert 24 Desember 2018 as die hoofstad van dié land. Die stad is in die ooste van die voormalige hoofstad Bujumbura geleë en het 'n bevolking van sowat 23&nbsp;000 in 2012 gehad.

Gitega was eens die hoofstad van die voormalige Koninkryk Burundi en die voormalige president Pierre Nkurunziza het aangekondig dat dié stad weer die hoofstad van Burundi gemaak sal word.

## Geografie 
Gitega is ook die hoofstad van die Gitega-provinsie, een van die agtien provinsies van Burundi. Dit is geleë in die middel van die land, ongeveer dieselfde afstand tussen die kommersiële hoofstad, Bujumbura aan die Tanganjikameer in die weste, die Tanzaniese grens na die ooste - albei ongeveer 62 kilometer en die Rwandese grens, ongeveer 72 kilometer na die noorde. Dit lê op 'n breë plato omring deur heuwels, enkele kilometers suidwes van die samevloeiing van die Ruvyironza- en Ruruburiviere. Ruvubu Nasionale Park, die grootste land van die land, lê 26 kilometer na die ooste.

## Geskiedenis 
Die Duitsers het die stad Gitega in 1912 gestig. 

In Maart 2007 het president van Burundi, Pierre Nkurunziza, aangekondig dat Burundi van plan was om sy hoofstad na Gitega terug te skuif en gesê dat dit 'n beter plek vir 'n hoofstad is as Bujumbura.

Op 24 Desember 2018 het Nkurunziza aangekondig dat Gitega die hoofstad van Burundi sou word, hangende slegs van die goedkeuring van die Parlement. 

Die verwagte parlementêre instemming (gegewe die president se CNDD-FFD-party gemaklike meerderheid in albei kamers) het op 16 Januarie 2019 met 'n stemming gekom, terwyl sommige ministeries reeds twee dae later met die skuif begin het. Alle regerings departemente sal na verwagting oor 'n periode van drie jaar verhuis

## Onderwys 
Die Politegniese University of Gitega is in 2014 gestig.

## Kultuur 
Dit is die tuiste van Burundi se nasionale museum van Gitega. Verskeie karyenda-dromreservate is in die gebied geleë, sowel as die ibwami (koninklike hof). Op 29 April 1972 is Ntare V van Burundi, die land se laaste Mwami (Koning), in Gitega vermoor.

## Plekke vir aanbiding 
Die aanbiddingsplekke is dit oorwegend Christelike kerke en tempels: Rooms-Katolieke Aartsbisdom van Gitega (Katolieke Kerk), Provinsie die Anglikaanse Kerk van Burundi (Anglikaanse Kerk), Union of Baptist Churches in Burundi (Baptist World Alliance), Assemblies of God.  Daar is ook Moslem-moskees.

## Vervoer 
Gitega is bedien deur die Gitega-lughawe, wat nou buite bedryf is. Gitega word ook  deur vier nasionale paaie met die res van die land verbind (Routes Nationales, RN) RN2 verbind dit met Bujumbura deur die noordweste, via Muramvya en Bujumbura landelike provinsies. RN15 lei na die noorde van die land, in die rigting van Ngozi en gaan verder na Rwanda, terwyl hy deur die antieke koninklike hof van Gishora gaan; RN12, wat van RN15 aan die buitewyke van Gitega skei, loop noordoos om die provinsies Karuzi en Muyinga te bedien. Die laaste is RN3, wat in die suidweste op pad is na Rumonge en die Tanganjikameer.

## Verwysings 
## Eksterne skakels
Valsrivier (Wes-Kaap, 34,13°S, 21,72°O)

::*Vir ander riviere met dieselfde naam, sien asseblief Valsrivier.*

Die **Valsrivier** is 'n rivier wat in die Wes-Kaap vloei.
Treviso (provinsie)

Die **provinsie Treviso** (Veneties: *Provincia di Trevixo*; Italiaans: *Provincia di Treviso*) is geleë in Noordoos-Italië en maak deel uit van die administratiewe streek Veneto. Treviso, wat in 94 munisipaliteite onderverdeel word, het 'n oppervlakte van 2&nbsp;477&nbsp;km2 en 'n bevolking van sowat 887&nbsp;420 (soos op 31 Desember 2017). Die *capoluogo* of administratiewe setel (asook die naamgewende en grootste nedersetting) is Treviso. Treviso grens in die noorde aan die provinsie Belluno, in die weste aan Vicenza, aan Padua in die suidweste, Venesië in die suidooste en Friuli-Venezia Giulia in die ooste.

Die huidige provinsie het sy historiese voorloper in 'n Middeleeuse markgraafskap, die *Marca Trevigiana* (derhalwe word na die provinsie in Italiaans dikwels ook kort as *Marca* verwys), en het later eeue lank deel uitgemaak van die Republiek Venesië se vastelandse besittings, die Terraferma. In 1796 het dit onder Oostenrykse bewind gekom. In 1866 het dit deel van die verenigde Italië geword. Die provinsie was een van die belangrikste Italiaanse oorlogsteaters tydens die Eerste Wêreldoorlog, gesplyt deur die frontlinie tussen Italiaanse en Oostenryks-Hongaarse magte, met veldslae in Monte Grappa, Montello en Vittorio Veneto.

In die 20ste eeu het familieondernemings soos De’Longhi, Benetton en Stefanel hulle suksesvol op die wêreldmark geposisioneer en bygedra tot die provinsie se ekonomiese welvaart.

## Galery 

Palazzo dei Trecento(Est).jpg|Die Venesiaanse beeldhouer Luigi Borro se *Statua della Patria*, in 1875 opgerig voor die *Palazzo dei Trecento* in Treviso, verpersoonlik die vaderland (die provinsie Treviso) as vroulike figuur
CastelfrancoV porta.jpg|Stadspoort in Castelfranco Veneto
MONTE GRAPPA (6899070536).jpg|Die *Sacrario Militare Monte Grappa* is in 1935 as laaste rusplek vir gesneuweldes van die Eerste Wêreldoorlog opgerig
Villa Minelli (Ponzano Veneto).JPG|Villa Minelli in Ponzano Veneto dien as hoofkwartier van die Benetton Groep

## Verwysings 
## Literatuur 
* Ferruccio Mazzariol: *La mia Treviso. Passegiate nella Marca*. Seconda edizione. Treviso: Editrice Santi Quaranta 2016

## Eksterne skakels 
;Toerisme
----
*  *Tourism promotion projects in the Marca Trevigiana*
* *YouTube.com: Provincia di Treviso - Ti resta nel cuore 2010. Video promozionale turistico*
Avengers: Infinity War

***Avengers: Infinity War*** is 'n 2018 Amerikaanse film gegrond op die Marvel-comics superhero-span, die Avengers. Dit is voorafgegaan deur die 2012 film *The Avengers* en die 2015 film *Avengers: Age of Ultron*.

## Hoofrolspelers 
* Robert Downey jr.
* Chris Hemsworth
* Mark Ruffalo
* Chris Evans
* Scarlett Johansson
* Benedict Cumberbatch
* Don Cheadle
* Tom Holland
* Chadwick Boseman
* Paul Bettany
* Elizabeth Olsen
* Anthony Mackie
* Sebastian Stan
* Danai Gurira
* Letitia Wright
* Dave Bautista
* Zoe Saldana
* Josh Brolin
* Chris Pratt

## Verwysings 
## Eksterne skakels 
*
Francis George Farewell

**Francis George Farewell** (1784–1829) was 'n vroeë pionier van Natal en 'n Luitenant in die Britse Vloot. Hy arriveer in 1823 in die Kaapkolonie en sluit aan by 'n ekspedisie op die skip *Salisbury* wat na Port Natal gestuur is. Hy word gelok deur die moontlikhede wat die land bied en besluit om 'n nedersetting te begin en oorreed 25 ander koloniste om by hom aan te sluit. In Junie 1824 bou hulle die eerste huise, maar 21 persone laat hom in die steek. In dieselfde jaar besoek hy vir Tsjaka van wie hy 'n groot grondtoekenning in die omgewing van die Durban baai ontvang. Gedurende 1828 besoek hy Port Elizabeth om handelsware te koop; hy word vermoor deur inboorlinge op sy terugtog.

## Bronne 
*
Kranswier

**Kranswiere** (afdeling *Charophyta*) is 'n groepie wiere wat uitsluitend in varswater voorkom. Die meeste spesies het verkalkte selwande en ’n groot deel van die kalkafsettings op die bodem van riviere of damme is van dooie wiere afkomstig. Kranswiere (*Charophyta*) wyk soveel af van ander groen wiere wat hulle bou betref dat hulle as ’n afsonderlike afdeling van die planteryk beskou word.

Kranswiere is meersellige plante met 'n duidelik stingelagtige stam en wortelagtige organe waarmee hulle in die bodem vasgeanker is. Die hoofstingel bestaan uit twee soorte selle: internodiumselle (selle tussen die knope) en knoopselle. Albei soorte bevat talryke bladgroenkorrels wat fotosintese bewerkstellig.

Die internodiumselle is lank en het meer as een kern. Hulle word van mekaar geskei deur die baie kleiner knoopselle, wat altyd net een kern bevat. Aan die knoopselle kom sytakke voor wat op hulle beurt vertak en op reëlmatige afstande kranse aan die hoofstingel vorm. Kranswiere kom oor die hele wêreld voor, maar afgesien van ’n paar spesies wat in brakwater groei, kom hulle net in varswater voor.

## Voortplanting 
Voortplanting by kranswiere vind altyd geslagtelik plaas. Ongeslagtelike voortplanting by kranswiere deur byvoorbeeld afsnoering is nog nooit aangetref nie. Die manlike saadselle (anterosoïde) lyk glad nie soos die manlike geslagselle van ander wiere nie, maar vertoon baie meer ooreenkomste met die geslagselle van lewermos.

Wanneer die saadselle ryp is, word hulle vrygelaat en die anterosoïede bereik die eiersel via die opening in die oögonium. Na ver smelting vorm die bevrugte eiersel 'n dik wand, wat later bruin verkleur. Die buitewand van die oögonium disintegreer, die binnewand verdik en so ontstaan die tipies spiraalvormig gegroefde vrug van die kranswier. Die vrug ontkiem en gee oorsprong aan 'n nuwe plant. Groei vind hoofsaaklik in die lengte plaas omdat die apikale sel voortdurend nuwe selle na onder afsnoer. Na verloop van tyd hou ’n aantal selle op met deel en word dan net langer. Hulle word uiteindelik die internodiumselle.

## Indeling 
Die afdeling van die kranswiere val onder een orde, naamlik die Charales. Die orde omvat sowat 200 spesies, wat in 6 genera verdeel word. Die spesies van die genus *Chara* is die wydste versprei van alle kranswiere en word onderskei van wee die kenmerkende internodiumselle wat deur 'n laag kleiner skorsselle omhul word. *Chara foetida* kom in feitlik alle soetwaterbronne voor. Die spesies van die genus *Nitella*, wat ook oor die hele wêreld voorkom, het naakte internodiumselle.

## Bron 
* *Wêreldspektrum*, 1982,  band

## Eksterne skakels
Jim Jefferies

**Geoff James Nugent** (gebore 14 Februarie 1977), meer bekend as **Jim Jefferies**, is 'n Australiese komediant, akteur en skrywer.

## Vroeë lewe 
Jefferies is op 14 Februarie 1977 in Sydney gebore, met die doopnaam Geoff James Nugent.

## Diskografie 
* 2008: *Hell Bound* (CD)
* 2008: *Contraband* (DVD)
* 2009: *I Swear to God*
* 2010: *Alcoholocaust* (DVD)
* 2012: *Fully Functional* (DVD)
* 2014: *Bare* 
* 2016: *Freedumb* 
* 2018: *This Is Me Now* (Netflix)
* 2020: *Intolerant* (Netflix)
* 2023: *High & Dry* (Netflix)

## Filmografie 
### Rolprente 
* 2014: *Me and My Mates vs the Zombie Apocalypse*
* 2016: *Punching Henry*
* 2017: *Killing Hasselhoff*
* 2021: *Extinct*
* 2025: *Him*

## Verwysings 
## Eksterne skakels 
* Amptelike webtuiste
*
Michelle McLean

**Michelle McLean** (gebore 31 Julie 1972 in Windhoek) is 'n Namibiese aktrise, mannekyn en Mejuffrou Heelal in 1992. Sy was 19 jaar oud toe sy Namibië verteenwoordig het en die eerste (en tot dusver enigste) vrou uit Namibië geword het om die kroon te dra. McLean is slegs die tweede vrou ná Ronel Liebenberg om Namibië as onafhanklike land te verteenwoordig.

## Vroeë lewe 
Op 13-jarige ouderdom het Michelle McLean die wêreld van internasionale modellering betree. Sy is in 1991 as Mejuffrou Namibië gekroon en in 1992 op 19-jarige ouderdom as Mejuffrou Heelal.

## Mejuffrou Wêreld 
Voordat sy Mej. Heelal geword het, het McLean om die Mejuffrou Wêreld-titel in 1991 meegeding. In die voorlopige kompetisie het sy die tweede plek ingeneem met 'n telling van 51 saam met Mejuffrou Suid-Afrika, agter die uiteindelike wenner, Venezuela se Ninibeth Leal; McLean het in die top 5 geëindig.

## Mejuffrou Heelal 
In 1992 is sy as Mejuffrou Heelal gekroon.

In 1992 het sy die Michelle McLean Children's Trust in Namibië gestig.

## Persoonlike lewe 
Michelle McLean en voormalige Manchester United sokkerspeler Gary Bailey is op 9 Maart 2013 getroud.

## Verwysings
Libertina Amathila

**Libertina Inaviposa Amathila** (née **Appolus**, gebore 10 Desember 1940) is 'n Namibiese dokter en politikus. Sy was die Adjunk Eerste Minister van Namibië vanaf 2005 tot 2010.

Amathila is gebore in Fransfontein, Kunene streek.

Amathila is getroud met mede-politikus Ben Amathila.

## Verwysings
Emile Beaumont d'Erlanger

Baron '''Emile Beaumont d'Erlanger''' (4 Junie 1866-24 Julie 1939) was 'n internasionale bankier. Hy is in 1866 in Parys gebore. Sy vader was baron Frederic Emile d'Erlanger wat hy opvolg as hoof van die bankiersfirma *Erlangers van Parys en Londen*. In 1880 raak hy geïnteresseerd in die bou van 'n spoorlyn aan die Kaap en besonder Cecil John Rhodes se verlenging van die spoorlyn na Rhodesië. Hy is grootliks verantwoordelik vir die finansiering van die kontrakte van George Pauling. Later help hy ook met die bou van spoorlyne in die Kongo en Angola. Hy is oorlede in 1939.

## Bronne 
*
Aleksandra Dulkiewicz

**Aleksandra Maria Dulkiewicz** (gebore 10 Julie 1979) is 'n Poolse prokureur en die waarnemende burgemeester van Gdańsk sedert die sluipmoord van Paweł Adamowicz.  

## Verwysings
Arthur Elliott

**Arthur Elliott** (1870 - 20 November, 1938) was 'n Suid-Afrikaanse fotograaf en oudheidkundige. Hy is 1870 in die Verenigde State gebore en gaan as seeman na die Verre Ooste. Hy arriveer in 1890 in Suid-Afrika, hou verskeie padvertonings en help om die grammofoon in Suid-Afrika bekend te stel. Hy was verantwoordelik vir die opname van die stem van president Paul Kruger, maar ongelukkig het die plaat tot niet geraak. Hy het veral beroemdheid verwerf met sy stelselmatige fotografering van historiese geboue geboue en die bewaring van unieke foto's wat Suid-Afrika se ontwikkeling uitbeeld. Na baie geskille het die Unieregering uiteindelik sy versameling van 10,000 negatiewe vir die Argief bekom, dit staan bekend as die Elliott-versameling. Hy het voor sy dood in 1938 baie uitstalling van sy werk in Kaapstad gehou.

## Bibliografie 
*Laidler, P. W. *Arthur Elliott, a Sentimental Appreciation.* Cape Town.
*Lighton, C. *Arthur Elliott; a Memoir of the Man and the Story of his Photographic Collection.* Cape Town, 1956.

## Galery
## Bronne 
* 
* Botha, Amanda: Arthur Elliott - bekende Kaapse fotograaf. In: Lantern. Tydskrif vir Kennis en Kultuur. Jaargang 20, nr. 2, Desember 1970
IAI Kfir

Die **Israel Aircraft Industries Kfir** is 'n Israeliesvervaardigde alle weerstoestand, multirolvliegtuig wat gebaseer is op die Franse Dassault Mirage 5 se romp, toegerus met Israeliese avionika en 'n Israeliesvervaardigde weergawe van die General Electric J79 turbostraalmotor soos gebruik in die McDonnell Douglas F-4 Phantom II.

Teen die tyd wat die produksiemodelle vervaardig is, is die romp wat gebruik was dié van die Israeliesvervaardigde Mirage 5 (Nesher) en toegerus met Israeli elektronika. Slegs 27 model C1's is gebou en 25 is verkoop aan die Amerikaanse Vloot en die Amerikaanse Marinierskorps. Hulle het dit gebruik in 'n aggressor-opleidingsrol; hier is die vliegtuig die F-21A genoem. Die eerste van 185 Kfir C2's is in 1976 in diens gestel, die prototipe het reeds in 1974 gevlieg. Daar is twee kanardvlerke aan die neusgedeelte (voor die luginlate) geheg. Alle C1's is later opgegradeer na die C2-standaard.

Die Kfir C-7 is in 1983 in diens gestel, 'n verbeterde weergawe van die C-2. Dit het oor 'n kragtiger motor beskik met verbeterde vermoëns. Dit kan ook die *slim* wapens dra, die kajuit is gesofistikeerd en dit beskik oor invlughervulling.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Hindustan HF-24 Marut

Die **Hindustan HF-24 Marut** is die eerste vegvliegtuig wat deur Indië ontwikkel en gebou is, as deel van hulle plan om onafhanklik te word met betrekking tot straalvliegtuig produksie. In die 1950's het die Indiese Lugmag oor geen lugvaart kundiges beskik met kennis oor straalvliegtuie nie. Hulle het toe Kurt Tank, beroemde vliegtuig ontwerper van Focke-Wulf, genooi om deel te wees van die projek in Indië. Daar het later tot 18 Duitse ingenieurs op die projek gewerk. 

Die span het in 1957 begin werk aan 'n plan om 'n alle weerstoestande, multi-rol vliegtuig te ontwerp wat Mach-2 kan haal. Die prototipe het sy nooiensvlug op 17 Junie 1961 voltooi. Dit was aangedryf deur twee Rolls-Royce Bristol Orpheus 703 turbostraler motors. Die produksie modelle was egter toegerus met Indiese vervaardigde (onder lisensie) Orpheus motors. Die *Marut* is in April 1967 in diens gestel en was die eerste supersoniese vliegtuig wat deur 'n nie-supermag vervaardig is.

Teen die einde van 1975 was 100 eenhede afgelewer. In 1971 het die vliegtuie aksie gesien tydens die oorlog met Pakistan waar hulle in luggevegte met die vyandelike F-86 Sabre betrokke was. 

Die *Marut* het nie heeltemal aan die verwagtinge as 'n vegvliegtuig voldoen nie maar was in diens in die Indiese Lugmag tot in die middel van 1990.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Netanyahu IV-kabinet

|-
| 200px
|-
| **Netanyahu IV-kabinet**
|-
| **Periode:** 2015 – 2020
|-
| **Strekking:** regs-religieus
|-
| 100px
|-
| **Premier:** Benjamin Netanyahu (HaLikud)
|-
| **President:** Reuven Rivlin (HaLikud)
|-
| **Deelnemende partye:**
|-
| * HaLikud
|-
| * Kulanu
|-
| * Shas
|-
| * Yahadut HaTorah
|-
| * Yisrael Beiteinu
|-
| * HaYamin HeHadash
|-
| * Ihud Miflagot HaYamin
|-
| ** HaBayit HaYehudi
|-
| ** Tkuma
|-
| **Setels:** 61 (67) in die 20e Knesset
|-
| **Setels:** 60 in die 21e Knesset
|-
| **Setels:** 55 (52) in die 22e Knesset
|-
| **Setels:** 58 in die 23e Knesset
|-
| **Vorige:** Netanyahu III-kabinet
|-
| **Volgende:** Netanyahu-Gantz-kabinet
|-
|}

Die **Netanyahu IV-kabinet** of die *34ste regering van Israel*, Hebreeus: ממשלת ישראל השלושים וארבע - Mem'shelet Yisra'el HaShloshim VeArba, was 'n Israelse kabinet wat regeer het van 14 Mei 2015 van 17 Mei 2020.

Hierdie regering het 'n regs-religieuse strekking gehad en het beskik oor 61 setels in die 20e Knesset (het bestaan sedert 31 Maart 2015), oor 60 setels in die 21e Knesset (het bestaan sedert 30 April 2019), oor 55 setels in die 22e Knesset (het bestaan sedert 3 Oktober 2019) en oor 58 setels in die 23e Knesset (het bestaan sedert 16 Maart 2020). Die premier was Benjamin Netanyahu van die Likoed-party gewees.

Die Netanyahu IV-kabinet het bestaan uit die volgende partye: 

## Verwysings 
## Eksterne skakels 
* Netanyahu IV-kabinet, Knesset se webwerf
Eisleben

**Eisleben**, sedert 1946 ook genoem *Lutherstadt Eisleben*, is 'n stad in die deelstaat Sakse-Anhalt, Duitsland.

Die stad het 'n bevolking van sowat 24&nbsp;000 in 2017 gehad en 'n oppervlakte van sowat 144 km².

Eisleben lê oostelik van die Harz-gebergte.

Die Protestantse Hervormer Martin Luther is in Eisleben gebore en gestorwe.
Lockheed F-94 Starfire

Die **Lockheed F-94 Starfire** is 'n eerste generasie Amerikaanse vegvliegtuig aangedryf deur 'n straalmotor. Nadat die Sowjetunie hulle eerste kernwapen ontplof het, het die Verenigde State onmiddellik begin om 'n reeks onderskepping vliegtuie ontwikkel om die verwagte Sowjet bomwerpers te onderskep en vernietig. Sommige is oor 'n lang tyd ontwikkel, ander soos die *Starfire* was gehaas na die produksielyn om gapings te vul.

Die tandem sitplek F-94 was een van die eerste straalvliegtuie wat met radar toegerus was. Daar was uiteindelik 24 Eskaders van die *US Air Defence Command* (wat op 21 Maart 1946 gestig is) toegerus met die vliegtuig. Die F-94 was ontwikkel van die Lockheed T-33 Shooting Star en gewapen met vier 12.7 mm masjiengewere.

Prototipe YF-94 het op 16 April 1949 sy nooiensvlug voltooi met eerste produksie modelle wat reeds aan die einde van die jaar uitgerol is. Hulle was op 'n drie minute bystand geplaas deur *Air Defence Command* om vyandelike vliegtuie te onderskep. Omrede die radarstelsel op daardie stadium 427 kg geweeg het was die vliegtuig toegerus met 'n nabrander om vinnig genoeg te kan opstyg.

Daar was 853 F-94's gebou en modelle A en B het 'n aktiewe rol gespeel tydens die Korea-oorlog hoofsaaklik op nag missies. As gevolg van die radar was die vliegtuig aanvanklik verbied om oor vyandelike gebiede te vlieg. Later was die beperking opgehef en het die F-94 vyandelike vliegtuie afgeskiet, hoofsaaklik snags, as gevolg van die radar.

Model C was die eerste wat *Starfire* genoem was, dit het oor 'n kragtiger motor beskik (met gevolglike hoër top snelheid), dunner vlerke, swiep stertvlerk, die romp was langer en nuwe onderskepping radar. Dit was ook bewapen met 24 ongeleide missiele wat in die vlerke gedra word. Maar soos die volgende geslag onderskeppings vliegtuie beskikbaar geword het is die F-94 uitfaseer en aan diens onttrek in 1958.

## Tegniese besonderhede 
duimnael|F-94 FA-356

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Bamboo Airways

**Bamboo Airways** is 'n lae-koste lugredery van Viëtnam. Dit is een van twee lae-koste lugrederye in Viëtnam, die ander lugredery is Jetstar Pacific Airlines, VietJet Air.

Die hoofkwartier is in Qui Nhon, die bedryfsentrum is in Hanoi. Die maatskappy is gestig in 2017 en die eerste vlug was in 2019. Dit het vlugte na die meeste van die lughawens in Viëtnam: Hanoi, Saigon, Hai Phong, Thanh Hoa, Dong Hoi, Hue, Da Nang, Quy Nhon, Buon Ma Thuot, Da Lat, Nha Trang, Phu Quoc. 

In 2017 het die lugredery 'n kontrak onderteken met Airbus vir die aankoop en huur van 24 Airbus A320 en A321 neo vliegtuie.  
In 2017 het die lugredery 'n kontrak onderteken met Boeing vir die aankoop en huur van 20 Boeing 787 Dreamliner vliegtuie. 

## Vloot 
Viëtnam Lugdiens se vloot bestaan uit die volgende vliegtuie (Januarie 2019):
* 24 x Airbus A321 neo
* 20 x Boeing 787 Dreamliner

## Verwysings 
## Eksterne skakels
Netanyahu III-kabinet

|-
| **Netanyahu III-kabinet**
|-
| **Periode:** 2013 – 2015 
|-
| **Strekking:** regs-sentraal
|-
| 100px
|-
| **Premier:** Benjamin Netanyahu (HaLikud)
|-
| **Presidente:** Shimon Peres (Kadima) (-2014), Reuven Rivlin (HaLikud) (2014-)
|-
| **Deelnemende partye:**
|-
| * Yesh Atid
|-
| * HaLikud
|-
| * Yisrael Beiteinu
|-
| * HaBayit HaYehudi
|-
| * Hatnuah
|-
| **Setels:** 43 (68) in die 19e Knesset
|-
| **Vorige:** Netanyahu II-kabinet
|-
| **Volgende:** Netanyahu IV-kabinet
|-
|}

Die **Netanyahu III-kabinet** of die *33ste regering van Israel*, Hebreeus: ממשלת ישראל השלושים ושלוש -  Mem'shelet Yisra'el HaShloshim VeShalosh, was 'n Israelse kabinet wat regeer het van 18 Maart 2013 tot 14 Mei 2015.  Hierdie regering het 'n regs-sentrale strekking gehad en oor 68 setels in die 19e Knesset beskik. Die premier was Benjamin Netanyahu van die Likoed-party gewees.

Die Netanyahu III-kabinet het uit die vyf volgende partye bestaan: 

## Verwysings 
## Eksterne skakels 
* Netanyahu III-kabinet, Knesset se webwerf
Korn

**Korn** (ook **KoЯn**) is 'n Amerikaans nu metal musiekgroep vanaf Bakersfield, Kalifornië, gestig in 1993. Die groep is bekend vir die begin van nu metal en dit populêr te maak.

## Lede 
**Huidige lede**
* Jonathan Davis – (1993–nou)
* James Shaffer – (1993–nou)
* Reginald Arvizu – (1993–nou)
* Brian Welch – (1993–2005; 2013–nou)
* Ray Luzier – drums (2009–nou)

**Voormalige lede**
* David Silveria – (1993–2006)

## Diskografie 
* 1994: *Korn*
* 1996: *Life Is Peachy*
* 1998: *Follow the Leader*
* 1999: *Issues*
* 2002: *Untouchables*
* 2003: *Take a Look in the Mirror*
* 2005: *See You on the Other Side*
* 2007: *Untitled album*
* 2010: *Korn III: Remember Who You Are*
* 2011: *The Path of Totality*
* 2013: *The Paradigm Shift*
* 2016: *The Serenity of Suffering*
* 2019: *The Nothing*
* 2022: *Requiem*

## Sien ook 
* Lys van heavy metal-kunstenaars

## Verwysings 
## Verdere leesstof 
* 
* 
*
Mitsubishi F-2

Die **Mitsubishi F-2** is 'n Japannese vegvliegtuig wat ontwikkel is uit die General Dynamics F-16 Fighting Falcon. Die prototipe het sy nooiensvlug op 7 Oktober 1995 onderneem. Daarna is die produksie-eenhede sedert 2000 aan die *Japan Air Self-Defence Force* verskaf. Hulle het 130 vliegtuie bestel om die JASDF se Mitsubishi F-1 te vervang. Die program het egter tegniese probleme ondervind en elke vliegtuig het vier keer soveel as 'n F-16 gekos.

Die Japannese FS-X projek se oorspronklike doelwit was om 'n suiwer Japannese produk te ontwikkel maar in 1987, as gevolg van politieke druk deur die Verenigde State, is die F-16 gekies as die basis van die nuwe vliegtuig. Die F-2 is 25 persent groter as die F-16 en toegerus met 'n Japanneesvervaardigde radar in die neus. Die romp is ook langer as die F-16 s'n terwyl dit ook Japannese elektroniesepuls-beheertegnologie gebruik, die VSA wou nie hulle s'n vryelik beskikbaar stel nie.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Jaroslav Hašek

duimnael| Monument van Jaroslav Hašek in Lipnice nad Sázavou
**Jaroslav Hašek** (30 April 1883 - 3 Januarie 1923) was 'n Tsjeggiese skrywer, humoris, satiris, joernalis, boheem en anargis. Hy is beste bekend vir sy roman *The Good Soldier Švejk*, 'n onvoltooide versameling van klugtige voorvalle oor 'n soldaat in die Eerste Wêreldoorlog en 'n satire oor die ondoeltreffendheid van gesagsfigure. Die roman is vertaal in ongeveer 60 tale, wat dit die mees vertaalde roman in die Tsjeggiese literatuur maak. 
duimnael| Standbeeld van Jaroslav Hašek in Žižkov , naby die kroeë waar hy van sy werke geskryf het

## Sien ook 
* Vlastimil Košvanec 
* Anargistiese kuns 
* Standbeeld van Jaroslav Hašek

## Verdere leesstof 
* *The Good Soldier Švejk and His Fortunes in the World War*, translated by Cecil Parrott, with original illustrations by Josef Lada
* *The Fateful Adventures of the Good Soldier Švejk During the World War*, translated by Zenny K. Sadlon
* *The Red Commissar: Including further adventures of the good soldier Švejk and other stories*
* *Bachura Scandal and Other Stories and Sketches*, translated by Alan Menhenett
* Biography by Cecil Parrott, *The Bad Bohemian* ().

## Eksterne skakels 
* Petri Liukkonen. "Jaroslav Hašek" .  *Boeke en Skrywers* 
* Virtuální muzeum Jaroslava Haška a Josefa Švejka (Tsjeggies) 
* 'N omvattende webwerf, meestal in Tsjeggies, maar ook gedeeltelik in Engels 
* Jaroslav Hasek - opstelle, biografieë, memoires, gallery van beelde (Russies) 
* Radio Pytlik, biograaf van Jaroslav Hašek, onderhoud (Tsjeggies)
Netanyahu II-kabinet

|-
| **Netanyahu II-kabinet**
|-
| **Periode:** 2009 – 2013 
|-
| **Strekking:** regs-(links)-religieus
|-
| 100px
|-
| **Premier:** Benjamin Netanyahu (HaLikud)
|-
| **President:** Shimon Peres (Kadima)
|-
| **Deelnemende partye:**
|-
| * HaLikud
|-
| * Yisrael Beiteinu
|-
| * HaAvoda
|-
| * Shas
|-
| * HaBayit HaYehudi
|-
| * Yahadut HaTorah
|-
| * Ha'Atzma'ut
|-
| * Kadima
|-
|-
| **Setels:** 74 (66) in die 18e Knesset
|-
| **Vorige:** Olmert-kabinet
|-
| **Volgende:** Netanyahu III-kabinet
|-
|}

Die **Netanyahu II-kabinet** of die *32ste regering van Israel*, Hebreeus: ממשלת ישראל השלושים ושתיים - Mem'shelet Yisrael HaShloshim VeShtayim, was 'n Israelse kabinet wat regeer het van 31 Maart 2009 tot 18 Maart 2013.  Hierdie regering het 'n regs-religieuse en 'n bietjie linkse strekking gehad en tot 2011 oor 74 en sedert 2011 oor 66 setels in die 18e Knesset beskik. Die premier was Benjamin Netanyahu van die Likoed-party gewees.

Die Netanyahu II-kabinet het uit die volgende agt partye bestaan: 

## Verwysings 
## Eksterne skakels 
* Netanyahu II-kabinet, Knesset se webwerf
Umbundu

**Umbundu**, ook **Suid-Mbundu** genoem, is een van Bantoetale wat **Mbundu** genoem word (die ander is Kimbundu of Noord-Mbundu). Dit is die mees verspreide inheemse taal van Angola met sowat 6 miljoen moedertaalsprekers (23% van die bevolking) en word hoofsaaklik deur die Ovimbundu-volk gepraat. In Angola word dit as een van ses nasionale tale erken, naas die amptelike taal Portugees.

duimnael|links|Verspreiding van etniese groepe in Angola, 1970 (donkerblou: Ovimbundu)
Umbundu word veral in die sentrale weste van Angola suid van die hoofstad Luanda gebesig. Dit is in die provinsies Huambo, Bié en Benguela versprei. Umbundu is met Kimbundu verwant, maar hulle is nie onderling verstaanbaar nie.

## Verwysings
Vetkoek

‘n **Vetkoek** is 'n versnapering wat bestaan uit brooddeeg wat in olie diepgebraai word. Die brooddeeg word eers vooraf in handgrootte bolletjies gerol, platgedruk en laat staan om te rys voor dit in olie gebraai word. 

Die vetkoek kan volgens smaak gevul word met kerriemaalvleis, kaas, stroop ens.

## Verwysings
Wilf Rosenburg

**Wilf Rosenberg** (18 Junie 1934 – 14 Januarie 2019) was 'n Springbokrugbyspeler. Hy het in vyf toetse vir Suid-Afrika gespeel.
Saab J29 Tunnan

Die **Saab J29 Tunnan** is Swede se tweede straalmotorige vegvliegtuig, die Saab 21 was hulle eerste. Die naam *Tunnan* beteken *die vaatjie* in Sweeds, na aanleiding van die vliegtuig se voorkoms. Die ontwerp van die  *Tunnan* is beïnvloed deur navorsing gedoen oor swiepvlerke deur Duitsland tydens die Tweede Wêreldoorlog. Aangesien Swede geen ondervinding oor swiepvlerke gehad het nie, het hulle daarmee geëksperimenteer met die Saab 91 Safir. Die toetse was geslaagd en die J29 prototipe voltooi sy nooiensvlug op 1 September 1948. Dit was aangedryf deur 'n *de Havilland Ghostmotor* onder lisensie vervaardig deur *Flygmotor*.

Die vliegtuig is in diens gestel in 1951 en produksie is eers in 1956 gestaak. Die J29B het groter brandstof tenks en die E model is toegerus met 'n nabrander. Die F model was toegerus met all vorige verbeteringe. Daar was ook grondaanval en verkenningsmodelle ontwikkel. Vanaf 1958 was die J29 geleidelik vervang met die Saab J32 Lansen.

In 1960 het Swede J29's beskikbaar gestel aan die Verenigde Nasies vir gebruik in Belgiese Kongo tydens die Kongo-krisis. In 1961 het Oostenryk 30 van die Sweedse J29F's oorgeneem.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Death (musiekgroep)

**Death** was 'n Amerikaanse death metal musiekgroep vanaf Orlando, Florida, gestig in 1983 deur kitaarspeler en sanger Chuck Schuldiner. Death is beskou as een van die mees invloedryke musiekgroepe in death metal en 'n baanbreker in die extreme metal-subgenre van death metal. Hulle eerste album, *Scream Bloody Gore*, is wyd beskou as die eerste death metal album.

Gestig in 1983 of 1984 deur Chuck Schuldiner in Orlando, Florida.

## Lede 
### Voormalige lede 
*Chuck Schuldiner
*Shannon Hamm
*Richard Christy
*Scott Clendenin

## Diskografie 
* 1987: *Scream Bloody Gore*
* 1988: *Leprosy*
* 1990: *Spiritual Healing*
* 1991: *Human*
* 1993: *Individual Thought Patterns*
* 1995: *Symbolic*
* 1998: *The Sound of Perseverance*

## Verwysings 
## Sien ook 
* Lys van heavy metal-kunstenaars

## Eksterne skakels 
*
*
Black metal

[thumb|right|200px|Venom se tweede album, *[Black Metal (album)|Black Metal*, het die genre se naam geïnspireer (2008)]]

**Black metal** is 'n uiterste subgenre van heavy metal. Algemene kenmerke sluit in 'n vinnige tempo, 'n skreeuende stemstyl, swaar vervormde kitare wat gespeel word met tremolo pluk, rou (lo-fi) opname, onkonvensionele liedstrukture en die klem op atmosfeer. Black metal  was aanvanklik sinoniem met "Sataniese metal" en hierdie assosiasie word gereeld herbevestig weens die aksies en ideologieë wat gereeld met die genre geassosieer word. Baie kunstenaars spreek uiterste anti-Christelike en misantropiese sienings uit, wat verskillende vorme van satanisme of etniese heidendom voorstaan.

## Verwysings 
## Eksterne skakels 
* Black Metal History

## Sien ook 
* Lys van heavy metal-kunstenaars

## Verdere leesstof 
* 
* 
* 
* 
* 
*
Saab 21

Die **Saab 21** is 'n Sweedse vegvliegtuig en die eerste vliegtuig wat eers met 'n suierenjin en later met 'n straalmotor aangedryf is. Hierdie vliegtuig was ontwerp om die verouderde V.S.A. en Italiaanse vegvliegtuie van die Sweedse Lugmag te vervang. 

Die J21A was suierenjin model, toegerus met 'n Daimler Benz-enjin en is in diens gestel in Junie 1945. Die enjin ontwerp was 'n stoot konfigurasie. Dit het ook oor 'n uitskietstoel beskik om te verseker dat persone wat uitspring nie in die skroef beland wat net 4.58 m agter die kajuit is nie.

Na ontwikkeling het die J21RA die lig gesien in 1949, toegerus met 'n straal motor. Die ontwikkeling was vertraag nadat tegniese probleme met die omskakeling ondervind was. Die straalmotor het die vliegtuig se topspoed met 160 km/h verbeter.

Daar was ook grondaanval modelle met beide enjins ontwikkel.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Olmert-kabinet

|-
| **Olmert-kabinet**
|-
| **Periode:** 2006 – 2009
|-
| **Strekking:** links-sentraal
|-
| 100px
|-
| **Premier:** Ehud Olmert (Kadima)
|-
| **Presidente:** Moshe Katsav (HaLikud) (-2007), Shimon Peres (Kadima) (2007-)
|-
| **Deelnemende partye:**
|-
| * Kadima
|-
| * HaAvoda
|-
| * Shas
|-
| * Gil
|-
| * Yisrael Beiteinu
|-
| **Setels:** 67 (78) in die 17e Knesset
|-
| **Vorige:** Sharon II-kabinet
|-
| **Volgende:** Netanyahu II-kabinet
|-
|}

Die **Olmert-kabinet** of die *31ste regering van Israel*, Hebreeus: ממשלת ישראל השלושים ואחת , was 'n Israelse kabinet wat regeer het van 4 Mei 2006 tot 31 Maart 2009.  Hierdie regering het 'n links-sentrale en 'n bietjie religieuse en nasionalistiese strekking gehad en oor 67 setels in die 17e Knesset beskik (van Oktober 2006 tot Januarie 2008 oor 78 setels). Die premier was Ehud Olmert van die Kadima-party gewees.

Die Olmert-kabinet het uit die volgende vyf partye bestaan: 

## Verwysings 
## Eksterne skakels 
* Olmert-kabinet, Knesset se webwerf